**Chris Thompson**, (født **Christopher Hamlet Thompson** 9. mars 1948 i Ashford i Kent i England), er en britisk sanger og gitarist.

Thompson er kjent både for sitt arbeide med Manfred Mann's Earth Band og for sine soloarbeider. Hans største suksess er som vokalist på låten «Blinded by the Light» med Manfred Mann's Earth Band. I 2013 var han med på Trond Nagell-Dahls lag i Beat for Beat.

Oppvekst og karriere
--------------------

Thompson ble født i England, men oppvokst i New Zealand. Etter at han var ferdig med skolegangen dro han til Australia og returnerte til England i 1973 for å starte en musikalsk karriere, og han ble med i Manfred Manns Earth Band i 1976. I 1978 medvirket han på *Jeff Wayne's Musical Version of The War of the Worlds* med vokal til sangen «Thunder Child». Thompson forlot Manfred Mann's Earth Band i 1979 og dannet det Los Angeles-baserte bandet Night, som fikk to hits. En av dem, «If You Remember Me», var tiltenkt som temasangen til Franco Zeffirellis nyinnspilling av *The Champ*, men den ble ikke brukt. Opprinnelig ble den kun kreditert Thompson, men senere pressinger av singelen krediteres «Chris Thompson and Night». Sangen nådde 17.-plass på US Billboard Hot 100 og ble nr. 7 på Adult Contemporary og i Canada kom den på 91.-plass. Etter at bandet ble oppløst i 1982, ble han igjen med i Mannfred Mann's Earth Band.

I 1980 var han medkomponist og sang koring på sporet «No Stoppin 'Us Now» med Patrick Simmons og Michael McDonald, på The Doobie Brothers' album *One Step Closer*. I 1983 bidro han med vokal til Simmons' soloalbum *Arcade*, samt var medkomponist på flere av sporene. I 1983 ga Thompson ut sitt debutalbum, *Out of the Night*. Dette ble fulgt av ytterligere ti album, sist *Toys & Dishes* (2014) Han var vokalist for det gjenoppståtte Manfred Mann's Earth Band i 1984 og sang låten «Runner», som etterhvert ble en topp 30-hit i USA og Storbritannia. I 1986 var Thompson en av de fire medkomponistene av hit-sangen «You're the Voice» - de andre var Andy Qunta fra det australske new wave-bandet Icehouse, tidligere Procol Harum-tekstforfatter Keith Reid og Maggie Ryder. Han prøvde å spille inn sangen i London, men ble avslått av plateselskaper der som uttalte at sangen ikke var kommersiell. Han sendte en demo til John Farnham, som likte sangen og gikk med på å spille den inn på sitt kommende album, *Whispering Jack*. Farnhams utgivelse av «You're the Voice» var en verdensomspennende hit og nådde topp ti-plasseringer i mange land over hele verden.

I 1986 sang Thompson vokal på et soloalbum av den tidligere gitaristen i Genesis, Steve Hackett. Albumet inneholdt gjesteopptredener av artister som Brian May (Queen), Pete Trewavas (Marillion), Ian Mosley (også fra Marillion) og Bonnie Tyler. Imidlertid ble albumet, med tittelen *Feedback 86*, ikke gitt ut før 2002. Til tross for den allerede travle timeplanen i 1986, fant Thompson fremdeles tid til å returnere til Manfred Mann for deres nye album, *Criminal Tango*, i tillegg til å lage litt solo-materiale. Han spilte inn sangen «It's Not Over» for lydsporet til filmen *Playing for Keeps*, og dette sporet ble også med (med litt lengre fade-out) på hans nye soloalbum, *High Cost of Living*, utgitt senere samme år. Året etter ble «It's Not Over» innspilt av Starship, og ble en topp ti-hit for gruppen. I 1989 spilte Thompson inn singelen «The Challenge (Face It)» som den offisielle temasangen for Wimbledon Tennis Championships i 1989. Han skrev sangen sammen med Harold Faltermeyer. Et år senere, i 1990, jobbet Thompson igjen med Faltermeyer for å skrive 1990-sangen til Wimbledon, «Hold the Dream».

Thompson spilte inn singelen «This Is The Moment» i 1990, den offisielle sangen for Commonwealth Games i 1990 i Auckland. I 1992 opptrådte Thompson på hyllestkonserten for Freddie Mercury som musiker og som bakgrunnsvokalist sammen med Maggie Ryder og Miriam Stockley. Han ble også med i The Brian May Band for deres søramerikanske turné samme år. I 1995 fremførte Thompson «You're The Voice» i Nederland på World Liberty Concert som den store finalen av arrangementet. Han sang også en studioversjon av låten på Alan Parsons' album *The Very Best Live* (1995). I 2006 og 2007 ble han med Jeff Wayne for andre gang for å turnere som «The Voice of Humanity» i konsertversjonen av *Jeff Waynes Musical Version of The War of the Worlds* og ifølge omslaget på DVD-en var noe av rekvesitaen til showet designet av Thompson.

Thompson har vært med på flere album av artister som Alan Parsons, Jan Hammer, Steve Hackett, Ray Charles, Bonnie Tyler, Mike Oldfield, Elton John, Ozzy Osbourne, The Doobie Brothers, Tina Turner, Jefferson Starship og Sarah Brightman, i tillegg til å spille inn bakgrunnsvokal for Brian May fra Queen. Thompson har de siste årene turnert med norske Mads Eriksen Band, å gjør det fremdeles i 2020. I 2020 sa Thompson at han hadde planlagt å avslutte karrieren og live-opptredenene, hans planlagte sluttdato skal være rundt 75-årsdagen hans i mars 2022. Chris Thompson bor i Belgia med sin kone og to yngre døtre.

Diskografi
----------

### Med Manfred Mann's Earth Band

* *The Roaring Silence* (1976)
* *Watch* (1978)
* *Angel Station* (1979)
* *Chance* (1980)
* *Somewhere in Afrika* (1982)
* *Budapest Live* (1983)
* *Criminal Tango* (1986)
* *Soft Vengeance* (1996)
* *Mann Alive* (1998)
* *2006 (2004)*

### Soloalbum

* *Out of the Night* (1983)
* *Radio Voices* (1985)
* *High Cost Of Living* (1986)
* *Beat Of Love* (1989)
* *The Challenge (Face It)* (1989)
* *Backtrack 1980-1994* (1999)
* *Won't Lie Down* (2001)
* *Rediscovery* (2004)
* *Timeline* (2005)
* *Chris Thompson & Band - One Hot Night in the Cold (Live at the Private Music Club)* (2006)
* *Do Nothing Till You Hear from Me* (2012)
* *Toys & Dishes* (2014)
* *Acoustic* (2014)
* *Jukebox-The Ultimate Collection 1975-2015* (2015)
* *Get Ready for Christmas -* EP (2015)
* *Live at Rock of Ages* (2019)

### Samarbeid med andre artister

* *A Week at the Bridge E16* (1978) Filthy McNasty
* *Jeff Wayne's Musical Version of The War of the Worlds* (1978) Jeff Wayne
* *A Single Man* (1978) Elton John
* *The Garden of Love* (1978) Don Ray
* *Night* (1979) Night
* *One Step Closer* (1980) The Doobie Brothers
* *Long Distance* (1981) Night
* *Wolf* (1981) Trevor Rabin
* *Waving Not Drowning* (1982) Rupert Hine
* *All the Right Moves* (1983) Jennifer Warnes
* *Push and Shove* (1985) Chris Thompson med Hazel O'Connor
* *Running the Endless Mile* (1986) John Parr
* *Seeds of Life* (1986) Jan Hammer
* *Whispering Jack* (1986) John Farnham
* *Robbie Nevil* (1986) Robbie Nevil
* *A Place Like This* (1988) Robbie Nevil
* *Love Among the Cannibals* (1989) Starship
* *Tabaluga and the Magic Jadestone* (1988) Peter Maffay
* *Take What You Need* (1989) Robin Trower
* *After the War* (1989) Gary Moore
* *Earth Moving* (1989) Mike Oldfield
* *Try Anything Once* (1993) Alan Parsons
* *Alan Parsons Live/The Very Best Live* (1994/95) Alan Parsons
* *How Can Heaven Love Me* (1995) Sarah Brightman
* *Free Spirit* (1996) Bonnie Tyler
* *SAS Band* (1997) SAS Band
* *Metallic Blue* (1998) Steelhouse Lane
* *Slaves of New World* (1999) Steelhouse Lane
* *Feedback 86* (2000) Steve Hackett
* *Redhanded* (2001) Mads Eriksen
* *The Show* (2001) SAS Band
* *Soulmates* (2002) Leslie Mándoki
* *Jazz Cuts* (2003) Leslie Mándoki
* *Excalibur featuring Michael Ernst* (2003) Alan Parsons
* *Polarity* (2003) Lava
* *Excalibur* (2003) Michael Ernst
* *Rediscovery* (2004) Mads Eriksen
* *Allstars, "Legends of Rock"* (2004) Leslie Mándoki
* *Live* (2005) Siggi Schwarz & The Rock Legends
* *Woodstock* (2005) Siggi Schwarz & The Rock Legends
* *On My Side* (2006) Rudi Buttas
* *Soul Classics* (2007) Siggi Schwarz & The Rock Legends
* *I Will Be with You (Where the Lost Ones Go)* (*Pokémon 10: The Rise of Darkrai*) (2007) Sarah Brightman
* *The Phantom of the Opera* (*Symphony: Live in Vienna*) (2008) Sarah Brightman
* *Mitten Ins Herz* (2008) Nicole
* *Make Me an Offer* (2009) Lindy Bingham
* *Berlin Live & The Aschaffenburg Remains Live at the Colos-Saal* (2012) Mads Eriksen
* *BudaBest* (2013) Leslie Mándoki
* *Percipience* (2015) Michael Murray
* *Just (After Song of Songs)* (2017) David Lang
* *Darkside* (2016) Pascal Dollé

Referanser
----------

1. ↑   Discogs, Discogs artist-ID 114733, besøkt 27. mars 2022[Hentet fra Wikidata]
2. ↑   Internet Movie Database, besøkt 19. oktober 2019[Hentet fra Wikidata]
3. ↑  «Rateyourmusic: Chris Thompson». rateyourmusic.com. Besøkt 22. oktober 2020.
4. 1 2 3 4  «ALLMUSIC Artist Biography by Craig Harris». allmusic.com. Besøkt 22. oktober 2020.
5. 1 2 3 4 5 6  «Chris Thompson Biography». cristhompson-central.com. Arkivert fra originalen 20. juni 2010. Besøkt 22. oktober 2020.
6. ↑  «Chris Thompson og Mads Eriksen». kvalitetsartister.no. Besøkt 22. oktober 2020.
7. ↑  «Discogs: Chris Thompson». discogs.com. Besøkt 22. oktober 2020.
8. ↑  «Mads Eriksen». madseriksen.com. Besøkt 22. oktober 2020.
9. ↑  «Chris Thompson». christhompson-central.com. Besøkt 22. oktober 2020.

Eksterne lenker
---------------

* Offisielt nettsted Rediger på Wikidata

* (en) Chris Thompson (English musician) – kategori av bilder, video eller lyd på Commons Rediger på Wikidata
* (en) Chris Thompson på Internet Movie Database Rediger på Wikidata
* (en) Chris Thompson på Discogs Rediger på Wikidata

* (en) Chris Thompson på MusicBrainz Rediger på Wikidata

* (en) Chris Thompson på AllMusic Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** VIAF **·** GND **·** LCCN **·** ISNI **·** BNE **·** MusicBrainz **·** Discogs **·** AllMusic
 |